arnastofnun/IGC-2024 huggingface dataset:
Virðisaukaskattur

Virðisaukaskattur (VASK, VSK eða VAT fyrir enska heitið value added tax) er skattur lagður á sölu þjónustu og varnings. VASK-urinn er óbeinn skattur sökum þess að skatturinn er innheimtur af seljanda vöru eða þjónustu en ekki þeim sem borgar skattinn. Virðisaukaskatturinn er uppfinning Maurice Lauré.

Samkvæmt lögum er virðisaukaskattur innifalinn í birtu verði vöru (en kvittun getur sundurliðað), ólíkt því í mörgum löndum, hið minnsta sumum þar sem söluskattur er notaður (t.d. í bandaríkjunum) þar sem honum er bætt við uppgefið verð þegar keypt er, og ef neytandinn vill vita það fyrir þarf hann að reikna endanlegt verð sjálfur út frá þekktri prósentu (sem getur t.d. verið breytilegt milli fylkja eða innan þeirra).

Dæmi um innheimtu og álagningu virðisaukaskatts:

Virðisaukaskattur var tekinn upp á Íslandi 1. janúar 1990. Hann var lengi vel 24,5% af flestum vörum og þjónustu en í upphafi árs 2015 var hann lækkaður í 24%.

Til eru tvær tegundir af virðisaukaskatt: innskattur og útskattur. Segjum að einhver verslunareigandi eigi matvöruverslun og kaupi mjólk hjá MS. Þá er innskattur virðisaukaskatturinn sem MS þarf að borga. Hins vegar er útskattur það sem fyrirtæki verslunarseigandans þarf að borga. Ef maður reiknar innskatt – — útskatt fær maður út tölu sem heitir skil.

Vaskurinn reiknast ofan á verð vörunnar.

Dæmi: Vara kostar 1000 kr. og síðan er lagt 24% ofan á hana sem gerir söluverð hennar 1240 kr. Til þess að græða 1000 kr. þá þyrfti söluaðilinn þess vegna að selja vöruna á 1240 kr.

Til þess að reikna hver virðisaukaskatturinn er af söluverði vöru er hægt að notast gróflega við 19,35% af söluverði.

Dæmi: Vara kostar 1240 kr. Ef 9,91% er dregið frá (1240*0,8065) þá stendur eftir 1000,06 kr. (næstum því).

Hins vegar er er 11% virðisaukaskattur á eftirfarandi vörum:
Fjöruspói

Fjöruspói (fræðiheiti "Numenius arquata") er fugl af snípuætt. Fjöruspói er algengur varpfugl víða í Evrópu. Fjöruspói er vetrargestur á Íslandi en virðist farinn að verpa hérna og fannst fyrsta hreiðrið árið 1987. Vetrarstöðvar á Íslandi eru einkum á Suðvesturlandi, einkum á Rosmhvalanesi og Innesjum en varpstöðvar á Melrakkasléttu og á Suðausturlandi.

Fjöruspói verpir í mólendi fyrri hluta maímánaðar. Eggin eru fjögur og útungunartími er fjórar vikur og verða svo ungarnir fleygir á fimm vikum. Fjöruspóinn heldur sig í fjörum á veturna og er fæða hans ýmis skeldýr, krabbar og marflær.

Fjöruspói er alfriðaður.
Hallsteinsgarður

Hallsteinsgarður er svæði í Grafarvogi í landi Gufuness á hæð austan við gömlu Áburðarverksmiðjuna í Gufunesi. Þar eru sextán höggmyndir úr áli sem Hallsteinn Sigurðsson myndlistarmaður kom þar fyrir á árunum 1989 – 2012 og gaf Reykjavíkurborg formlega árið 2013.
Tvíliður

Tvíliður er hugtak í bragfræði sem merkir tveggja atkvæða orð eða tvö orð sem mynda tvö atkvæði. Réttur tvíliður (tróké) (einnig nefnt fallandi tvíliður) er með áherslu á fyrra atkvæði, hið fyrra langt, hið síðara stutt, - u, til dæmis "faðir", "bróðir". Rangur tvíliður (jambos) (einnig nefnt rísandi tvíliður) er með áherslu á síðara atkvæði; hann hefur tvö atkvæði, stutt og langt u -, til dæmis "í dag", "í gær".
Lincolnhaf

Lincolnhaf er hafsvæði í Norður-Íshafi á milli Kólumbíuhöfða í Kanada og Morris Jesup-höfða á Grænlandi. Norðurmörk hafsins eru skilgreind sem stórbaugslína milli höfðanna tveggja. Lincolnhaf er ísi lagt árið um kring en sjór rennur úr því inn í Robeson-sund sem er nyrsti hluti Naressunds milli Ellesmere-eyjar og Grænlands.

Hafið var nefnt eftir þáverandi stríðsmálaráðherra Bandaríkjanna Robert Todd Lincoln.
Fonseca-flói

Fonseca-flói er flói sem gengur inn í sunnanverða Mið-Ameríku. Þrjú lönd eiga strönd að flóanum: El Salvador, Hondúras og Níkaragva. Spænski landvinningamaðurinn Gil González Dávila uppgötvaði flóann árið 1522 og nefndi hann eftir velgjörðarmanni sínum, Juan Fonseca erkibiskup.
Fundy-flói

Fundy-flói eða Fundy-fjörður er fjörður á Atlantshafsströnd Norður-Ameríku í norðausturhluta Maine-flóa. Fjörðurinn skilur á milli kanadísku héraðanna Nýju Brúnsvíkur og Nova Scotia. Flóinn er þekktur fyrir mestu sjávarföll í heimi; mesti munur á flóði og fjöru getur verið 16,3 metrar.
Lesitín

Lesitín er almennt heiti á flokki efnasambanda sem heita fosfatíðýlkólín og úr þeim efnum er næringarefnið kólín einkum unnið. Það er náttúrlegt efnasamband sem finnst í öllum lífverum.

Lesitín var fyrst einangrað árið 1846 af franska efnafræðingnum og lyfjafræðingnum Theodore Gobley. Hann einangraði lesitín upprunalegar úr eggjarauðum. Lesitín er selt sem fæðubótarefni og lyf. Það er oft unnið úr sojabaunum. Það er einnig notað í steikingarúða til að koma í veg fyrir að matur festist við steikingarpotta.
Gunnlaðar saga

Gunnlaðar saga er skáldsaga eftir Svövu Jakobsdóttur. Bókin kom fyrst út árið 1987. Sagan var tilnefnd til norrænu bókmenntaverðlaunanna árið 1990. Í sögunni er flakkað í sífellu milli frásagnarsviða, forsögulegs tíma og nútíðar en sagan byggir á goðsögur úr Hávamálum sem Svava telur að Snorri Sturluson hafi afbakað. Höfuðpersónar er gyðjan Gunnlöð sem sagt er frá í Hávamálun en hún gætti skáldskaparmjaðar sem Óðinn sóttist eftir og komst yfir með klækjabrögðum.

Sögumaður í Gunnlaðar sögu er miðaldra kona sem er á leið til Íslands frá Kaupmannahöfn í flugvél með dóttur sinni Dís og tveimur gæslumönnum hennar en dóttirin hafði verið tekin föst þá um sumarið fyrir að ræna fornu gullkeri úr Þjóðminjasafni Dana. Móðirin segir sögu dóttur sinnar en dóttirin segist hafa sogast á yfirskilvitlegan hátt gegnum tíma og rúm til að lifa á ný örlög gyðjunnar Gunnlaðar.
Leshús

Leshús var bókaútgafa sem Þorgeir Þorgeirson stofnaði árið 1988. Vefur Leshúss er enn uppi, með efni nokkurra rita sem þar var gefið út.
Suðureyjahaf

Suðureyjahaf er hafsvæði undan norðvesturströnd Skotlands á milli Ytri-Suðureyja og Innri-Suðureyja og meginlandsins. Í norðri er Skotlandsfjörður.
Krítarhaf

Krítarhaf er syðsti hluti Eyjahafs norðan við eyjuna Krít. Það nær frá Kýteru í vestri að Tylftareyjunum Karpatos og Kassos í austri.
Piparhólmi

Piparhólmi ("danska: Peberholm", "sænska: Pepparholm") er manngerð eyja á Eyrarsundi, rétt sunnan við Salthólma. Eyjan tilheyrir danska sveitarfélaginu Tårnby. Gerð hennar hófst 1995 og var hluti af framkvæmdum við Eyrarsundsbrúna sem kom á járnbrautar- og vegasambandi á milli Kaupmannahafnar í Danmörku og Málmeyjar í Svíþjóð. Brúarsporðurinn Danmerkurmegin er á eynni og þaðan liggja svo akvegur og járnbraut í jarðgöngum yfir á Amager. Eyjan er u.þ.b. 4 kílómetra löng og 200-500 metra breið.

Í upphaflegum hugmyndum um brúarsmíðina var gert ráð fyrir því að leggja veginn annaðhvort um Salthólma eða á landfyllingum við þá eyju en það þótti ekki umhverfislega verjandi þar sem Salthólmi er að hluta til ósnortið land og mikilvægt verndarsvæði fugla. Piparhólmi sjálfur er svo náttúrufræðitilraun en engu grasi né öðrum plöntutegundum var komið fyrir þar í framkvæmdunum heldur á plöntu- og dýralíf að festa þar rætur upp á eigið eindæmi undir nánu eftirliti vísindamanna. Til þess að vernda þetta eru allar mannaferðir á eynni, aðrar en á veginum og járnbrautinni, háðar ströngum takmörkunum. Í dag hafa margar sjaldgæfar plöntur, og jafnvel nokkrar sem taldar voru útdauðar, numið þar land. Talið er að fræ sumra þeirra kunni að hafa legið í dvala í jarðveginum sem notaður var í eyna, en hann var fenginn af botni Eyrarsunds.
Seramhaf

Seramhaf er hafsvæði milli Mólúkkaeyjanna Seram og Buru í suðri og Obieyja og Sulaeyja í norðri.
Bóhaíhaf

Bóhaíhaf eða Bó Haí er flói innst í Gulahafi við strönd Kína. Vegna nálægðar við höfuðborgina Beijing er flóinn eitt af fjölförnustu vatnasvæðum heims.
Lasarevhaf

Lasarevhaf er hafsvæði í Suður-Íshafi á milli 0° og 14° austur. Vestan við það er Hákonshaf og austan við það er Riiser-Larsen-haf. Sunnan við hafið er Ástríðarströnd Matthildarlands. Hafið heitir eftir rússneska landkönnuðinum Mikhaíl Lasarev.
Austur-Íshafsstraumurinn

Austur-Íshafsstraumurinn er hafstraumur í Norður-Íshafi sem ber hafís undan vindi frá Laptevhafi og Austur-Síberíuhafi í átt að Framsundi. Tilraunir hafa sýnt að þetta ísrek tekur 2-4 ár.
Agúlhasstraumurinn

Agúlhasstraumurinn er mjór og sterkur hafstraumur sem rennur suður með austurströnd sunnanverðrar Afríku frá Mapútó að Agúlhasbanka undan Agúlhashöfða á mörkum Indlandshafs og Atlantshafs. Þar snýr straumurinn við vegna samspils við Suðurhafshringstrauminn og rennur aftur inn í Indlandshafshringstrauminn. Hann myndast úr Austur-Madagaskarstraumnum og Mósambíkurstraumnum.
Flórídastraumurinn

Flórídastraumurinn er hlýr hafstraumur sem rennur úr Mexíkóflóa út í Atlantshaf. Straumurinn verður til þegar sjór streymir inn í flóann vegna snúnings jarðar og rennur úr honum aftur við Flórídasund og Florida Keys á milli Flórída og Kúbu. Þar rennur Flórídastraumurinn saman við Golfstrauminn.
Jörð

Jörð getur átt við:
Sígræn jurt

Sígræn jurt er í grasafræði jurt sem heldur laufum sínum allan ársins hring, jurtir sem halda ekki laufunum allan ársins hring kallast sumargrænar.
Andlitsókenni

Andlitsókenni (lat. "prosopagnosia", úr grísku) er dæmi um samband heila og hugarstarfsemi. Það lýsir sér þannig að fólk greinir ekki á milli andlita, sér engan mun á andlitunum og þekkir þess vegna ekki fólk af andlitinu. Þessu veldur galli í heilanum á því svæði sem sér um andlitskenni. Nánar tiltekið er þetta heilaskemmd eða vanþroski á gagnaugablaði, oftast á hægra heilahveli. Gerður er greinarmunur á tvenns konar andlitsókenni. Annars vegar er um að ræða meðfætt andlitsókenni, sem stafar af þroskaskerðingu viðkomandi svæðis. Hins vegar er um að ræða áunnið andlitsókenni, sem stafar oftast af skaða sem þetta svæði heilans hefur orðið fyrir, til dæmis af slysförum eða heilablóðfalli.
Luleå

Luleå er borg í Sveitarfélaginu Luleå í Norrbotten í Svíþjóð. Árið 2017 bjuggu um 77.000 manns í sveitarfélaginu.
Trelleborg

Trelleborg er borg í Sveitarfélaginu Trelleborg í Svíþjóð. Árið 2017 bjuggu þar 30.000 manns og 44.000 í sveitarfélaginu.
Askersund

Askersund er borg í Sveitarfélaginu Askersund í Svíþjóð. Árið 2010 bjuggu þar 3.887 manns.
Tidaholm

Tidaholm er borg í Sveitarfélaginu Tidaholm í Svíþjóð. Árið 2010 bjuggu þar 8.027 manns.
Simrishamn

Simrishamn er borg í Sveitarfélaginu Simrishamn í Svíþjóð. Þar búa 6 527 manns (2010).
Skutskär

Skutskär er þéttbýli í sveitarfélaginu Älvkarleby i Svíþjóð. Þar búa 6 075 manns (2010).
Vänersborg

Vänersborg er þéttbýli í sveitarfélaginu Vänersborg i Svíþjóð. Þar búa um 24.000 manns (2018) en um 40.000 í sveitarfélaginu.
Grums

Grums er þéttbýli í sveitarfélaginu Grums i Svíþjóð. Þar búa 5 025 manns (2010).
Boden

Boden er borg í sveitarfélaginu Boden i Svíþjóð. Árið 2010 bjuggu þar 18.277 manns.
Kalix

Kalix er þéttbýli í sveitarfélaginu Kalix i Svíþjóð. Þar búa 7.299 manns (2010).
Onsala

Onsala er þéttbýli í sveitarfélaginu Kungsbacka i Svíþjóð. Þar búa 11 951 manns (2010).
Búkarakanatið

Búkarakanatið (persneska خانات بخارا‎; úsbekska "Buxoro Xonligi") var stórt ríki í Mið-Asíu sem stóð frá fyrri hluta 16. aldar þar til seint á 18. öld. Höfuðborg þess var Búkara þar sem nú er Úsbekistan. Sajbanídar, sem röktu ættir sínar til Sibans, barnabarns Djengis Kans, stofnuðu kanatið þegar Múhameð Sajban sameinaði ýmsa úsbekska ættbálka undir sinni stjórn og náði borgunum Samarkand, Herat og Búkara úr höndum Babúrs. Sajbanídar ríktu yfir kanatinu til 1598 þegar Janídar frá Astrakankanatinu tóku við og ríkti til 1740 þegar Nadir Shah lagði það undir sig. Eftir það ríktu fulltrúar Afsjarída í Íran yfir kanatinu þar til einn þeirra, Múrad Shah stofnaði Emíratið Búkara árið 1785.
Marblettur

Marblettur eða mar verður vegna blæðingar út í húðvef, oftast af völdum höggs. Fólk sem skortir ýmiss næringarefni sem eru mikilvæg fyrir styrkingu húðar og æða fá oftar marbletti, fái maður oft marbletti við létt högg er vissara að athuga matarræðið. Sogblettur er dæmi um marblett.
Ögmundur Kristinsson

Ögmundur Kristinsson (f. 19. júní 1989) er íslenskur knattspyrnumaður og leikur í marki. Hann hóf knattspyrnuferil sinn hjá Fram en er nú atvinnumaður hjá Olympiacos í Grikklandi.

Ögmundur lék með Fram upp alla yngri flokka. Hann varð aðalmarkvörður liðsins eftir að Hannes Þór Halldórsson gekk til liðs við KR. Hann var fyrirliði Framliðsins þegar það varð bikarmeistari árið 2013. Hann var einnig valinn Íþróttamaður Fram árið 2011, fyrstur knattspyrnumanna.

Á árinu 2014 lék Ögmundur sinn fyrsta A-landsleik og í júlí sama ár gekk hann til liðs við Randers í Danmörku. Þar sem hann skrifaði undir eins árs samning

12.maí 2015 skrifaði Ögmundur undir þriggja ára samning við Hammarby í Svíþjóð en gekk til liðs við hollenska liðið Excelsior í ágústmánuði 2017. Ári síðar hélt hann til Grikklands og hefur spilað með Athlitiki Enosi Larissa F.C. 2018-2020 en er nú hjá stórliðinu Olympiacos.
Sölvesborg

Sölvesborg er þéttbýli í sveitarfélaginu Sölvesborg i Svíþjóð. Þar búa 8 401 manns (2010).
Ockelbo

Ockelbo er þéttbýli í sveitarfélaginu Ockelbo i Svíþjóð. Þar búa 2.724 manns (2010).
Ånge

Ånge er þéttbýli í sveitarfélaginu Ånge i Svíþjóð. Þar búa 2 872 manns (2010).
Östhammar

Östhammar er þéttbýli í sveitarfélaginu Östhammar i Svíþjóð. Þar búa 4 534 manns (2010).
Nätebäcken

Nätebäcken er þéttbýli í sveitarfélaginu Habo i Svíþjóð. Þar búa 102 manns (2010).
Gata

Gata er hugtak sem á vanalega við hluta lands í almenningseign sem gerir fólki kleift að ferðast á milli staða. Götur eru yfirleitt í þorpum, bæjum og borgum. Þær eru oftast malbikaðar, en geta verið mun einfaldari, til dæmis lagðar möl, eða einfaldlega moldarstígar.

Götur eru að mörgu leyti eins og vegir, en þó er margt sem greinir þar í sundur. Dæmi um götur eru göngugötur og sund, sem bílar geta ekki eða illa ferðast um. Aftur á móti er til dæmis þjóðvegurinn vegur, en ekki gata.
Torsås

Torsås er þéttbýli í sveitarfélaginu Torsås í Svíþjóð. Þar búa 1 848 manns (2010).
Övertorneå

Övertorneå er þéttbýli í sveitarfélaginu Övertorneå í Svíþjóð. Þar búa 1 917 manns (2010).
Finspång

Finspång er þéttbýli í sveitarfélaginu Finspång í Svíþjóð. Þar búa 12 440 manns (2010).
Kävlinge

Kävlinge er þéttbýli í sveitarfélaginu Kävlinge í Svíþjóð. Þar búa 9 049 manns (2010).
Hälleforsnäs

Hälleforsnäs er þéttbýli í sveitarfélaginu Flen í Svíþjóð. Þar búa 1 585 manns (2010).
Vallentuna

Vallentuna er þéttbýli í sveitarfélaginu Vallentuna í Svíþjóð. Þar búa um 33.000 manns (2018).&lt;
Forshaga

Forshaga er þéttbýli í sveitarfélaginu Forshaga í Svíþjóð. Þar búa 6 229 manns (2010).
Sorsele

Sorsele er þéttbýli í sveitarfélaginu Sorsele í Svíþjóð. Þar búa 1 277 manns (2010).
Kinna

Kinna er þéttbýli í sveitarfélaginu Mark í Svíþjóð. Þar búa 14 776 manns (2010).
Tibro

Tibro er þéttbýli í sveitarfélaginu Tibro í Svíþjóð. Þar búa 8 018 manns (2010).
IMEI

IMEI-númer (enska: "International Mobile Station Equipment Identity" „alþjóðlegt farstöðvarauðkennisnúmer“) er númer, yfirleitt einstakt, notað til að auðkenna 3GPP-tæki (það er að segja farsíma eða slík tæki sem byggja á kerfunum GSM, UMTS og LTE) auk sumra gervihnattasíma. Yfirleitt er það prentað í rafhlöðuhólfi eða á bakhlið símans, en maður getur líka birt það á skjánum með því að velja *#06# á talnaborðinu eða í stillingavalmyndum flestra snjallsímastýrikerfa.

GSM-net nota IMEI-númerið til að auðkenna gilt tæki og þess vegna er hægt að nota það til að loka fyrir aðgangi að þeim, til dæmis ef símanum hefur verið stolið. Í því tilfelli hefur eigandi símans samband við farsímafyrirtækið og biður það um að setja símann á „svartan lista“ með IMEI-númerinu. Þetta gerir símann gagnslausan innan þess farsímanets og stundum annarra líka, en þetta ræðst af því hvort SIM-kortinu er skipt út.

IMEI-númerið er notað eingöngu til að auðkenna tækið sjálft og er ekki varanlega tengt eiganda tækisins. Í staðinn er eigandinn auðkenndur með IMSI-númerinu sem er geymt á SIM-kortinu sem getur verið flutt á milli tækja.
Hið óhugnanlega

Hið óhugnanlega er hugtak komið frá Freud sem lýsir því sem er í senn kunnuglegt og framandi. í ritgerð Freuds Das Unheimliche (Hið óhugnanlega) reynir hann að skýra eðli þess sem vekur okkur ótta og veldur hryllingi og byrjar á því að rýna í orðsifjafræði og merkingu þýska orðsins umheimlich. Þessi skoðun Freuds minnir á aðferðir sem seinna komu fram um afbyggingu (deconstruction) í textagreiningu. Hið óhugnanlega er gamalkunnugt efni sem er dregið fram í dagsljósið og Freud telur það vegna þess að við erum minnt á efni sem við viljum bæla niður og bægja frá okkur og fela og leyna.

Tilfinningin vísar til þess að eitt hvað gamalkunnugt birtist okkur á óþægilegan, ókunnugan og framandi hátt og það sem er ókunnugt virðist vera undarlega kunnuglegt. Hugsunina um hvort vera sé lifandi sé af þeim toga og í skáldskap er það eitt dæmi um óhugnaðartilfinningu hjá lesendum ef þeir velkjast í vafa um hvort sögupersóna sé lifandi, tvífaraminni í skáldskap og endurtekningu á því sama eins og þegar maður reynir að rata í ókunnri borg og lendir alltaf á sama staðnum eða rekst á sömu tákn. Óhugnaðurinn við endurtekningu má rekja til þess að við erum minnt á eitt hvað sem við reynum að bæla.
Koparöld

Koparöld er millitímabil milli steinaldar og bronsaldar og vísar til þess að mönnum tókst að bræða kopar við háan hita en höfðu ekki uppgötvað að með því að blanda tini saman við bræddan kopar væri hægt að búa til brons. Elstu dæmin um koparáhöld eru frá Serbíu frá því um 5000 f.Kr. Enski fornleifafræðingurinn John Evans stakk árið 1881 upp á þessu heiti yfir millibilsástandið áður en hin eiginlega bronsöld hefst en kaus þó að gera hana ekki að fjórðu öldinni í þriggja alda kerfinu yfir tækniþróun á forsögulegum tíma.

Minjar benda til þess að bronsgerð með blöndun tins hafi hafist fremur snemma eftir að bræðsla kopars hófst svo oft er erfitt að sjá skilin þarna á milli.
Frönsku byltingarstríðin

Frönsku byltingarstríðin eða Frönsku byltingarstyrjaldirnar voru röð átaka milli Fyrsta franska lýðveldisins og nokkurra evrópskra konungsríkja sem hófust í kjölfar Frönsku byltingarinnar og stóðu í tíu ár, frá 1792 til 1802. Með nýjungum í hernaði og almennri herkvaðningu tókst Franska byltingarhernum að vinna sigur á herjum hinna ýmsu hernaðarbandalaga sem beint var gegn þeim og vinna ný lönd í Niðurlöndum, Rínardal og Ítalíu.

Frönsku byltingarstríðunum er venjulega skipt í Fyrsta bandalagsstríðið (1792-1797) og Annað bandalagsstríðið (1798-1801) en Frakkland átti í samfelldu stríði við Bretland frá 1793 til 1802. Stríðinu lauk formlega með friðarsáttmálanum í Amiens 1802 en átök blossuðu aftur upp þegar Napóleonsstyrjaldirnar hófust árið eftir.
Úlfarsá

Úlfarsá er á sem rennur úr Hafravatni. Áin er um 7 km löng og rennur í bugðum og sveigjum til vesturs og fellur til sjávar í Blikastaðakró. .

Úlfarsá er yfirleitt 10-20 metra breið, tær og ekki straumþung. Í ánni eru víða fossar og flúðir þeirra á meðal eru Fossaleynisfossar undir Keldnaholti og Króarfoss við ósinn. Árbakkar eru vel grónir. Ofan við Fossaleynisfossa var gerð stífla vegna vatnstöku Áburðarverksmiðjunnar í Gufunesi og ofan við stífluna er dálítið lón. Í Úlfarsá er laxveiði.
Bathory (hljómplata)

Bathory er fyrsta breiðskífa sænsku þungarokkshljómsveitarinnar Bathory. Hún var gefin út árið 1984 með aðstoð útgáfufyrirtækisins Tyfon Grammofon.
Bakkabræður

Bakkabræður, þeir Gísli, Eiríkur og Helgi, voru frá bænum Bakka í Svarfaðardal eða jafnvel Bakka í Fljótum. Þeir eru meðal þekktustu þjóðsagnapersóna Íslendinga og í Þjóðsögum Jóns Árnasonar eru fjölmargar sagnir um þá. Ekki er vitað hvenær þeir voru uppi né hverra manna þeir voru, nöfn foreldra þeirra koma hvergi fram í sögunum um þá. Þeir voru einfaldir og auðtrúa og sögurnar um þá byggja allar á þessum persónueinkennum. Bakkabræðrasögurnar eru allar stuttar kímnisögur. Þær þekktustu eru m.a.:

Jón Árnason þjóðsagnasafnari fékk flestar sögurnar um þá bræður frá heimildarmönnum í Eyjafirði.

Svarfdælingar eru stoltir af Bakkabræðrum og hafa gert ýmislegt til að halda minningu þeirra á lofti. Á Dalvík er GísliEiríkurHelgi - Kaffihús Bakkabræðra og áhugi hefur verið á að reisa sögusetur þeim til heiðurs.

Bakkabræður úr Fljótum.

Í Þjóðsögum Jóns Árnasonar fer raunar tvennum sögum af Bakkabræðrum, annars vegar eru það hinir klassísku bræður Gísli, Eiríkur og Helgi frá Bakka í Svarfaðardal. Hins vegar eru það fjórir bræður frá Bakka í Fljótum. Þeir hétu Eiríkur, Þorsteinn, Gísli og Jón. Uppruni þeirra er nokkuð á reiki, sumir segja þá hafa verið Þorsteinssyni en aðrir telja að faðir þeirra hafi verið Björn Ingimundarson, ættaður úr Ólafsfirði, og hafi búið á Bakka nálægt 1600. Að minnsta kosti einn þeirra bræðra var giftur. Kona hans hét Gróa og var kölluð einsýna Gróa því hún var eineygð. Þau eignuðust afkomendur og frá þeim eru raktar ættir í þjóðsögunum. Sögurnar sem skráðar eru um bræðurna frá Bakka í Fljótum eru flestar þær sömu og sagðar eru af hinum svarfdælsku Bakkabræðrum. Þó eru þær lítið eitt lengri og nákvæmari og auk þess eru þær fleiri. Þessar sögur voru skráðar af séra Jóni Norðmann (f. 1820) sem lengi var prestur á Barði í Fljótum. . Jón Árnason þjóðsagnasafnari tók sögur hans upp í safn sitt.

Bakkabræður í menningunni.

Bakkabræður koma víða við sögu í íslensku menningarlífi bæði í bókum, á leiksviði, í kvikmyndum og á hljómplötum sbr. eftirfarandi dæmi:

Bakkabræðrasögur hafa verið þýddar og endursagðar á ensku. The Backward Brothers See the Light. A Tale from Iceland eftir Peter Eyvindson með teikningum eftir Craig Terlson. Alberta, Kanada, 1991.
Maurice Rosy

Maurice Rosy (17. nóvember 1927 – 23. febrúar 2013), var belgískur myndasöguhöfundur. Hans kunnasta verk voru sögurnar um Tif og Tondu. En einnig kom hann að handritsgerð nokkurra kunnra myndasagnaflokka og var áhrifamikill stjórnandi teiknimyndablaðsins Svals á sjötta og sjöunda áratugnum.

Ferill.

Rosy var ráðinn til "Dupuis-forlagsins" árið 1954 sem hugmyndasmiður og varð skömmu síðar listrænn stjórnandi þess. Hann og Yvan Delporte áttu einna stærstan þátt í velgengni Svals-tímaritsins á sjötta og sjöunda áratugnum. Hlutverk hans var einkum að aðstoða höfunda og teiknara við að ýta nýjum sagnaflokkum úr vör og oft veitti hann aðstoð við handritsgerð. Þannig hjálpaði hann teiknaranum Jean Roba að skapa sögupersónur sínar Boule og Bill og var handritshöfundur tveggja fyrstu bókanna. Þá var hann meðhöfundur Franquins í tveimur Svals og Vals-bókum: Burt með harðstjórann! og Hrakfallaferð til Feluborgar.

Rosy var aðalhöfundur tveggja myndasagnaflokka. Hann samdi fimm bækur á árunum 1967-87 um hundinn "Attilla" sem hafði mennska eiginleika og átti í höggi við útsmogna glæpamenn. Frá 1961-97 samdi hann sextán bækur um fangann "Bobo" og sífelldar, misheppnaðar strokutilraunir hans.

Kunnastur var hann þó fyrir þátt sinn í ritun sagnaflokksins um "Tif og Tondu", en frá 1956-69 samdi hann tólf sögur um ævintýri félaganna. Hann kynnti meðal annars til sögunnar erkiþrjót sagnaflokkins, "Monsieur Choc"
Bochotnica

Bochotnica er þorp í suð-austur Póllandi, staðsett milli Puławy og Lublin, nálægt Kazimierz Dolny. Íbúarfjöldi er 1500 íbúar (árið 2010).
Vestur-Malasía

Vestur-Malasía er meginlandshluti Malasíu sem nær yfir suðurhluta Malakkaskaga. Norðan megin liggur landið að Taílandi og sunnan við það er Singapúr. Í vestri skilur Malakkasund það frá eyjunni Súmötru sem tilheyrir Indónesíu. Í austri skilur Suður-Kínahaf milli Vestur-Malasíu og eyjunnar Borneó þar sem Austur-Malasía er staðsett.

Ellefu af þrettán fylkjum Malasíu eru í Vestur-Malasíu.
Łobez

Łobez (, ) (enska: "Labes") er borg í Vestur-Pommern héraði, Póllandi. Hún liggur við ána Rega nálægt Szczecin. Íbúafjöldi borgarinnar árið 2019 var 10.066 manns.

Vinabæir.

Łobez viðheldur vinabæjatengslum við eftirfarandi borgir:
Gotneskur

Gotneskur (enska: "gothic") á upprunalega við þýskan þjóðflokk, gota, þeim tilheyrir gotnesk tunga og gotneska stafrófið. Orðið gotneskur hefur hins vegar verið notað yfir ýmislegt annað í gegnum tíðina, þá einkum á ensku ("gothic"):
Dota 2

Dota 2 er MOBA leikur frá 2013 en leikurinn byggir á "The Defense of the Ancients (DotA) Warcraft III: Reign of Chaos" og "Warcraft III: The Frozen Throne mod". Framleiðandi leiksins er Valve Corporation. Það er ókeypis að spila leikinn og til útgáfa fyrir Microsoft Windows, OS X and Linux. Eingöngu er hægt að nálgast leikinn gegnum Steam. Í Dota 2 er bardagar milli tveggja liða en fimm spilarar eru í hverju liði. Hvert lið hefur bækistöð og yfirráð yfir einu horni af leikvanginum.